## Pravilnik o obveznom sadržaju, rokovima i obliku obveznih izvješća o radu investicijskih fondova, društava za upravljanje i depozitne banke

### NN 155/2009 (28.12.2009.), Pravilnik o obveznom sadržaju, rokovima i obliku obveznih izvješća o radu investicijskih fondova, društava za upravljanje i depozitne banke

155 28.12.2009 Pravilnik o obveznom sadržaju, rokovima i obliku obveznih izvješća o radu investicijskih fondova, društava za upravljanje i depozitne banke

HRVATSKA AGENCIJA ZA NADZOR FINANCIJSKIH USLUGA

3856

Na temelju odredbi članaka 226. Zakona o investicijskim fondovima (»Narodne novine« broj 150/05), Hrvatska agencija za nadzor financijskih usluga na sjednici održanoj 17. prosinca 2009. donijela je

PRAVILNIK

O OBVEZNOM SADRŽAJU, ROKOVIMA I OBLIKU OBVEZNIH IZVJEŠĆA O RADU INVESTICIJSKIH FONDOVA, DRUŠTAVA ZA UPRAVLJANJE I DEPOZITNE BANKE

Članak 1.

(1) Ovim Pravilnikom uređuje se obvezni sadržaj, rokovi i oblik obveznih izvješća o radu investicijskih fondova, društava za upravljanje i depozitne banke koji se dostavljaju Hrvatskoj agenciji za nadzor financijskih usluga (dalje: Agencija).

(2) Obvezna izvješća o radu koja se dostavljaju Agenciji su nadzorna i statistička izvješća.

Članak 2.

(1) Nadzorna izvješća su:

a) za investicijske fondove:

– izvješće o vrednovanju imovine investicijskog fonda i izračunu neto-vrijednosti imovine po udjelu/dionici investicijskog fonda,

– izvješće o udjelničarima/dioničarima investicijskog fonda,

– dodatni izvještaji uz financijske izvještaje investicijskog fonda;

b) za društva za upravljanje:

– izvješće o temeljnom kapitalu i održavanju kapitala;

c) za depozitne banke:

– izvješće o imovini investicijskih fondova za koje obavlja poslove depozitne banke,

– izvješće o ispravnosti postupka i rezultata vrednovanja imovine investicijskih fondova za koje obavlja poslove depozitne banke,

– izvješće o odstupanjima ulaganja od ciljane strukture ulaganja investicijskih fondova za koje obavlja poslove depozitne banke.

(2) Struktura i sadržaj nadzornih izvješća iz stavka 1. ovog članka propisani su obrascima koji čine sastavni dio ovog Pravilnika i to:

a) izvješća o radu investicijskih fondova (Prilog 1),

b) izvješća o radu društava za upravljanje (Prilog 2) i

c) izvješća o radu depozitne banke (Prilog 3).

Članak 3.

(1) Izvješća o vrednovanju imovine fonda i izračunu neto-vrijednosti imovine po udjelu/dionici fonda izrađuje depozitna banka za investicijske fondove za koje obavlja poslove depozitne banke, a Agenciji dostavlja u rokovima koji su definirani pravilnikom Agencije o utvrđivanju vrijednosti imovine i izračunu neto-vrijednosti imovine za pojedine vrste investicijskih fondova.

(2) Izvješća o udjelničarima/dioničarima investicijskog fonda, dodatni izvještaji uz financijske izvještaje investicijskih fondova i izvješća o temeljnom kapitalu i održavanju kapitala društava za upravljanje izrađuje društvo za upravljanje, a Agenciji dostavlja u rokovima koji su definirani pravilnicima Agencije o strukturi i sadržaju financijskih izvještaja za pojedine vrste investicijskih fondova i za društva za upravljanje.

(3) Nadzorna izvješća iz članka 2. stavka 1. alineje c. ovog Pravilnika depozitna banka izrađuje u rokovima koji su jednaki rokovima vrednovanja imovine investicijskih fondova za koje obavlja poslove depozitne banke, a dostavlja ih Agenciji bez odgode, u slučajevima iz članka 53. stavka 1. točke 10. Zakona, kao i na zahtjev Agencije.

Članak 4.

(1) Statistička izvješća su izvješća o radu investicijskih fondova, društava za upravljanje i depozitnih banaka čiji sadržaj, oblik i rokove dostave, ovisno o potrebi istraživanja/analize sustava nebankarskih financijskih usluga, izvještavanja javnosti i korisnika usluga te razmjene informacija s drugim nadzornim tijelima i/ili institucijama nadležnim za statistiku ili javni nadzor, kreira Agencija.

(2) Iznimno od stavka 1. ovog članka, Agencija ne dovodeći u pitanje načela nadležnosti, tajnosti i zaštitite podataka, može prihvatiti statističke upitnike/način prikupljanja podataka kreirane od strane drugih nadzornih tijela i/ili institucija nadležnih za statistiku ili javni nadzor.

Članak 5.

Izvješća iz članka 2. i 4. ovog Pravilnika društva za upravljanje i depozitne banke izrađuju i dostavljaju Agenciji prema tehničkoj uputi Agencije.

Članak 6.

Danom stupanja na snagu ovog Pravilnika prestaje važiti Pravilnik o obveznom sadržaju, rokovima i obliku obveznih izvješća o radu investicijskih fondova, društva za upravljanje i depozitne banke («Narodne novine« broj 08/07).

Članak 7.

Ovaj Pravilnik stupa na snagu danom objave u »Narodnim novinama«, a primjenjuje se za razdoblja koja počinju 1. siječnja 2010. i poslije.

Klasa: 011-02/09-04/71

Urbroj: 326-01-09-1

Zagreb, 17. prosinca 2009.

Član Uprave
Ivan Vrljić, v. r.

PRILOG 1

IZVJEŠĆA O RADU INVESTICIJSKIH FONDOVA

1. Izvješće o vrednovanju imovine fonda i izračunu neto-vrijednosti imovine po udjelu/dionici fonda

1.1. Izvješće o vrednovanju imovine fonda i izračunu neto-vrijednosti imovine po udjelu/dionici fonda (otvorenog/zatvorenog investicijskog fonda s javnom/privatnom ponudom, rizičnog kapitala s privatnom ponudom)

![](dodatni/405839.jpeg)

![](dodatni/405840.jpeg)

![](dodatni/405841.jpeg)

![](dodatni/405842.jpeg)

![](dodatni/405843.jpeg)

![](dodatni/405844.jpeg)

![](dodatni/405845.jpeg)

![](dodatni/405846.jpeg)

![](dodatni/405847.jpeg)

![](dodatni/405848.jpeg)

![](dodatni/405849.jpeg)

![](dodatni/405850.jpeg)

![](dodatni/405851.jpeg)

![](dodatni/405852.jpeg)

![](dodatni/405853.jpeg)

![](dodatni/405854.jpeg)

![](dodatni/405855.jpeg)

![](dodatni/405856.jpeg)

![](dodatni/405857.jpeg)

![](dodatni/405858.jpeg)

![](dodatni/405859.jpeg)

![](dodatni/405860.jpeg)

![](dodatni/405861.jpeg)

![](dodatni/405862.jpeg)

![](dodatni/405863.jpeg)

1.2. Izvješće o vrednovanju imovine fonda i izračunu neto-vrijednosti imovine po dionici zatvorenog investicijskog fonda s javnom ponudom za ulaganje u nekretnine

![](dodatni/405864.jpeg)

![](dodatni/405865.jpeg)

2. Izvješće o udjelničarima/dioničarima investicijskog fonda

![](dodatni/405866.jpeg)

3. Dodatni izvještaji uz financijske izvještaje investicijskog fonda

3.1. OBR DFIIF

![](dodatni/405867.jpeg)

![](dodatni/405868.jpeg)

![](dodatni/405869.jpeg)

![](dodatni/405870.jpeg)

![](dodatni/405871.jpeg)

![](dodatni/405872.jpeg)

3.2. OBR DFINF

![](dodatni/405873.jpeg)

![](dodatni/405874.jpeg)

![](dodatni/405875.jpeg)

![](dodatni/405876.jpeg)

![](dodatni/405877.jpeg)

![](dodatni/405878.jpeg)

PRILOG 2

IZVJEŠĆA O RADU DRUŠTAVA ZA UPRAVLJANJE

1. Izvješće o temeljnom kapitalu i održavanju kapitala

![](dodatni/405879.jpeg)

![](dodatni/405880.jpeg)

![](dodatni/405881.jpeg)

PRILOG 3

IZVJEŠĆA O RADU DEPOZITNE BANKE

1. Izvješće o imovini investicijskih fondova za koje obavlja poslove depozitne banke

Naziv investicijskog fonda:\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj skrbničkog računa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stanje na dan:\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Pozicije imovine | Oznaka/ISIN | Količina/Nominalna vrijednost |
| Novac na računima |  |  |
| Financijska imovina |  |  |
| Druga imovina |  |  |

Datum: \_\_\_\_\_\_\_\_\_\_\_\_\_\_

Potpis odgovorne osobe: \_\_\_\_\_\_\_\_\_\_\_\_\_\_\_\_\_

2. Izvješće o ispravnosti postupka i rezultata vrednovanja imovine investicijskih fondova za koje obavlja poslove depozitne banke

Naziv investicijskog fonda: \_\_\_\_\_\_\_\_\_\_\_\_\_\_\_\_\_\_\_\_\_\_

Datum vrednovanja: \_\_\_\_\_\_\_\_\_\_\_\_\_\_\_\_

2.1. Rezultat provjere ispravnosti postupka vrednovanja imovine:

|  |  |  |  |  |
| --- | --- | --- | --- | --- |
| Pozicija imovine fonda | ISIN | Vrsta greške | Pogrešno vrednovanje (HRK) | Ispravno vrednovanje (HRK) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Vrsta greške (oznaka):

• 01 – Pogrešna količina vrijednosnog papira

• 02 – Pogrešna cijena vrijednosnog papira – cijena odstupa od cijene na uređenom tržištu/MTP

• 03 – Pogrešno iskazana nominalna vrijednost dužničkog financijskog instrumenta

• 04 – Pogrešno iskazana kamatna stopa

• 05 – Pogrešno iskazana kupovna/prodajna cijena

• 06 – Pogrešno iskazan broj dana do zadnjeg kupona

• 07 – Pogrešno iskazana metoda obračuna dana

• 08 – Pogrešno iskazan datum dospijeća

• 09 – Pogrešno iskazana obračunata kamata nedospjela do dana vrednovanja

• 10 – Pogrešno iskazana obračunata kamata nedospjela za dan vrednovanja

• 11 – Pogrešno iskazana potraživanja

• 12 – Pogrešno iskazan tečaj

• 13 – Ostali razlozi

2.2. Rezultat provjere rezultata izračuna neto-vrijednosti imovine po udjelu/po dionici:

|  |  |  |
| --- | --- | --- |
| Vrsta greške (oznaka) | Pogrešno obračunato (HRK) | Ispravno obračunato (HRK) |
|  |  |  |
|  |  |  |
|  |  |  |
|  |  |  |
|  |  |  |

Vrsta greške (oznaka):

• V1 – Pogrešno izračunata ukupna imovina

• V2 – Pogrešan iznos obveza fonda

• V3 – Pogrešno obračunati iznos naknada

• V4 – Pogrešan iznos neto-vrijednosti imovine prije valuacije vrijednosti udjela/dionice

• V5 – Pogrešan broj udjela na prethodni dan (t-1)

• V6 – Pogrešan iznos uplata za prodane udjele (t)

• V7 – Pogrešno umanjenje broja udjela za prethodni dan (t-1)

• V8 – Pogrešna vrijednost udjela na prethodni dan (t-1)

• V9 – Pogrešan iznos isplata za otkupe udjela (t)

• V10 – Pogrešan iskaz promjena broja udjela (t)

• V11 – Pogrešan ukupan broj udjela/dionica (t)

• V12 – Pogrešan izračun neto-vrijednosti imovine fonda (t)

• V13 – Pogrešno izračunata neto-vrijednost imovine fonda po udjelu/dionici (t)

Datum: \_\_\_\_\_\_\_\_\_\_\_\_\_\_

Potpis odgovorne osobe: \_\_\_\_\_\_\_\_\_\_\_\_\_\_\_\_\_

3. Izvješće o odstupanjima ulaganja od ciljane strukture ulaganja investicijskih fondova za koje obavlja poslove depozitne banke

Naziv investicijskog fonda: \_\_\_\_\_\_\_\_\_\_\_\_\_\_\_\_\_\_\_\_\_\_

Izvještaj za datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Vrsta imovine | Vrijednost  (HRK) | Ciljani udio (%) | Trenutni udio (%) |
|  |  |  |  |
|  |  |  |  |
|  |  |  |  |
|  |  |  |  |
| Ukupno: |  |  |  |

Datum: \_\_\_\_\_\_\_\_\_\_\_\_\_\_

Potpis odgovorne osobe: \_\_\_\_\_\_\_\_\_\_\_\_\_\_\_\_\_

Pravilnik, NN 155/2009-3856